## Pravilnik o načinu nadzora državne granice

### NN 32/1992 (3.6.1992.), Pravilnik o načinu nadzora državne granice

# MINISTARSTVO UNUTARNJIH POSLOVA

Na temelju članka 13. stavka 4. i članka 54. stavak 1. Zakona o nadzoru
državne granice ("Narodne novine", broj 9/92) ministar unutarnjih
poslova, donosi

## PRAVILNIK

### o načinu nadzora državne granice

1. Opća odredba

Članak 1.

Ovim Pravilnikom propisuje se način nadzora i kontrola prelaženja državne
granice. određivanje područja i objekata graničnih prijelaza, označavanje
graničnih prijelaza, kretanje i zadržavanje osoba na području graničnog
prijelaza, prenošenje oružja i streljiva preko državne granice, te vođenje
evidencija.

2. Nadzor državne granice

Članak 2.

Nadzor državne granice obavlja se sa svrhom zaštite nepovredivosti državne
granice na kopnu, moru i rijekama na kojima se odvija međunarodna plovidba
te štićenje i osiguranje zračnog prostora Republike Hrvatske.

Članak 3.

Nadzor državne granice obavlja se i poradi sprečavanja ulaska diverzantskih,
terorističkih i drugih neprijateljskih skupina ili pojedinaca na teritoriju
Republike Hrvatske.

Članak 4.

Zaštita državne granice osigurava se poduzimanjem, propisima predviđenih
postupaka i mjera od strane Ministarstva unutarnjih poslova.

3. Granična kontrola

Članak 5.

Granična kontrola obavlja se odmah nakon dolaska prijevoznog sredstva
odnosno putnika na granični prijelaz. Kontrola se može, prema potrebi,
obavljati i u samom prijevoznom sredstvu ili na drugom određenom mjestu
na području graničnog prijelaza.

Granična kontrola obavlja se za vrijeme redovnog zadržavanja prijevoznog
sredstva na graničnom prijelazu, a iznimno može se obavljati u vlakovima,
zrakoplovima, pomorskim i riječnim plovilima u međunarodnom prometu i izvan
graničnog prijelaza.

Članak 6.

Graničnu kontrolu na graničnom prijelazu Republike Hrvatske obavlja
granična policija.

Članak 7.

Pri obavljanju kontrole putnih isprava ili drugih isprava o identitetu
putnika i članova posade plovila u međunarodilom prometu utvrđuje se identitet
svih osoba na plovilu i uspoređuju podaci iz putnih isprava ili drugih
isprava o identitetu osoba na plovilu s podacima u popisu putnika i prijepisu
popisa članova posade, odnosno popisa članova posade.

Popis putnika i prijepis popisa članova posade plovila koja dolaze iz
inozemstva ili odlaze u inozemstvo sadrži: ime i prezime putnika odnosno
člana posade, datum njegovog rođenja, državljanstvo i broj putne isprave
ili druge isprave o identitetu.

Članak 8.

Članovi posade plovila odnosno osoblje zaposleno na prijevoznim sredstvima
i putnici koji tim sredstvima ulaze u Republiku Hrvatsku iz inozemstva
odnosno izlaze iz Republike Hrvatske u inozemstvo, mogu do završetka granične
kontrole na graničnom prijelazu kontaktirati samo s djelatnicima granične
policije koji obavljaju propisanu graničnu kontrolu na graničnom prijelazu.

Zapovjednik plovila odnosno zrakoplova, voditelj čamca, željezničko
osoblje i vozač drugog prijevoznog sredstva ne smiju dopustiti da se nakon
obavljene granične kontrole ukrcaju u prijevozno sredstvo druge osobe bez
odobrenja granične policije.

Članak 9.

Pravne osobe koje koriste luke odnosno riječna i zrakoplovna pristaništa,
željeznička transportna poduzeća, a i vlasnici odnosno korisnici prijevoznih
sredstava u međunarodnom pomorskom, riječnom, zračnom i željezničkom prometu
dužni su pravovremeno, a najkasnije u roku od 2 sata od slijetanja ili
polijetanja zrakoplova, odnosno 12 sati ako je riječ o drugim prijevoznim
sredstvima, obavijestiti graničnu policiju o njihovom prijelazu državne
granice.

Članak 10.

Pravne osobe koje koriste luke, odnosno riječna ili zrakoplovna pristaništa,
željeznička transportna poduzeća, te vlasnici odnosno korisnici prijevoznih
sredstava ili osobe koje upravljaju prijevoznim sredstvima u međunarodnom
prometu dužni su graničnoj policiji u samom prijevoznom sredstvu staviti
na raspolaganje potrebni prostor i omogućiti slobodan pristup.

Pravne osobe iz stavka 1. ovog članka dužne su osvjetliti prijevozno
sredstvo, odnosno dio područja graničnog prijelaza na kojem se obavlja
granična kontrola.

Članak 11.

Prostor na kojem se prijevozna sredstva pri prelasku državne granice
zaustavljaju, odnosno pristaju određuju:

- na području cestovnog graničnog prijelaza - granična policija u sporazumu
sa carinskom službom,

- na području zrakoplovnog pristaništa, pomorskog i riječnog i željezničkog
graničnog prijelaza - pravna osoba za iskorištavanje luke odnosno za iskorištavanje
riječnih i zrakoplovnih pristaništa, odnosno rukovoditelj željezničkog
kolodvora u sporazumu s graničnom policijom, nadležnom carinarnicom i lučkom
odnosno pristanišnom kapetanijom.

Članak 12.

Plovilo u međunarodnom prometu na kojem je na izlazu obavljena granična
kontrola dužno je najkraćim uobičajenim putem bez zaustavljanja napustiti
obalno more ili rijeku Republike Hrvatske.

Ukoliko se plovilo iz stavka 1. ovoga članka, bez opravdanog razloga
zaustavi, zapovjednik plovila dužan je na zahtjev granične policije ponovo
omogućiti graničnu kontrolu.

Troškove ponovne granične kotrole snosi zapovjednik plovila.

Članak 13.

U slučaju više sile, osobe stalno nastanjene uz državnu granicu, mogu
prelaziti na teritoriju susjedne države i izvan graničnog prijelaza i bez
važeće putne isprave.

Stranci, koji prelazeći državnu granicu u slučajevima iz stavka 1. oveg
članka prijeđu na teritorij Republike Hrvatske prijavljuju svoj prelazak
najbližoj policijskoj postrojbi.

Policijska postrojba obavijestit će o prelasku državne granice osoba
iz stavka 2. ovog članka nadležnu stanicu granične policije i nadležna
granična tijela susjedne države.

Članak 14.

Granična policija vratit će odmah preko državne granice stranca za kojeg
utvrdi da je nenamjerno prešao državnu granicu ako međunarodnim ugovorom
nije drugačije određeno.

4. Područje graničnog prijelaza i objekti na graničnom prijelazu

Članak 15.

Svakom graničnom prijelazu pripada područje za obavljanje granične kontrole,
te neposredni okoliš s objektima potrebnim za nesmetano i sigurno odvijanje
prometa i granične kontrole.

Članak 16.

Područje graničnog prijelaza za cestovni promet obuhvaća prostor od
državne granice u dubinu teritorija Republike Hrvatske na kojem se nalazi
dio javne ceste i prostor obilježen za zaustavljanje ili parkiranje vozila
do objekata na graničnom prijelazu

Na graničnim prijelazima za cestovni promet na kojima se prostori za
parkiranje vozila, zgrade, prostorije i uređaji koje upotrebljavaju nadležna
tijela i pravne osobe iz članka 22. ovog Pravilnika, nalaze na udaljenosti
manjoj od 100 m od državne granice, područje graničnog prijelaza obuhvaća
i javnu cestu u duljini od 100 m od državne granice.

Članak 17.

Područje graničnog prijelaza za željeznički promet obuhvaća prostor
na graničnom željezničkom kolodvoru na kojem se nalaze peroni i kolosijeci
za vrijeme dok se na tom prostoru zadržava vlak u međunarodnom prometu.

Objekti koje obuhvaća granični prijelaz za željeznički promet jesu prostorije
i uređaji na peronu željezničkog kolodvora koje upotrebljavaju nadležna
upravna tijela i pravne osobe iz članka 22. ovog Pravilnika.

Članak l8.

Područje graničnih prijelaza za međunarodni zračni promet obuhvaća dio
zrakoplovnog pristaništa (poletnosletne staze, zaštitni pojas, pristanišnu
platformu) određenog za polijetanje zrakoplova u medunarodnom zračnom prometu.

Područjem graničnog prijelaza za međunarodni zračni promet smatra se
i dio zrakoplovnog pristaništa koje nije otvoreno za međunarodni zračni
promet, te prostorije u kojima se kontrolira prelazak državne granice za
vrijeme dok se na njemu zadržava zrakoplov u međunarodnom zračnom prometu
koji prisilno sleti na takvo pristanište.

Objekti koje obuhvaća granični prijelaz za međunarodni zračni promet
jesu zgrade, prostorije i uređaji koje upotrebljavaju nadležna tijela i
pravne osobe iz članka 22. ovog Pravilnika.

Članak 19.

Područje graničnog prijelaza za međunarodni pomorski i riječni promet
obuhvaća dio luke odnosno pristaništa (obala, gat, vez, sjedište) namijenjen
za pristajanje i zadržavanje plovila u međunarodnom prometu.

Područjem za međunarodni pomorski i riječni promet smatra se i dio luke
odnosno pristaništa koje nije otvoreno za međunarodni promet, za vrijeme
dok se na njemu zadržava plovilo u međunarodnom prometu koje prisilno uplovi
u takvu luku odnosno pristanište.

Objekti koje obuhvaća granični prijelaz za međunarodni pomorski i riječni
promet jesu zgrade, prostorije i uređaji koje upotrebljavaju nadležna tijela
i pravne osobe iz članka 22. ovog Pravilnika.

Članak 20.

Područjem graničnog prijelaza smatraju se i zimovnici na plovnim rijekama,
ako su u njima usidrena strana plovila, i to samo u odnosu prema tim plovilima
i njihovim posadama.

Članak 21.

Područje graničnog prijelaza određuje se sporazumom granične policije,
carinske službe, drugih nadležnih tijela i pravnih osoba koji poslove iz
svoje nadležnosti odnosno

gospodarstvene djelatnosti obavljaju na području graničnog prijelaza.

Članak 22.

Objekti na graničnom prijelazu potrebni za nesmetano i sigurno odvijanje
prorneta i granične kontrole su zgrade, prostorije i uređaji koje upotrebljavaju
tijela državne uprave.

Objektima u smislu stavka 1. ovog članka smatraju se i objekti pravnih
osoba koje svoju djelatnost obavljaju na području graničnog prijelaza.

5. Označavanje graničnih prijelaza

Članak 23.

Područje graničnog prijelaza mora biti vidljivu označeno.

Područje graničnog prijelaza označava se postavljanjenm pokretnih ili
nepokretnih ograda, odnosno zapreka ili postavljanjem oznaka s obavijesti
da je kretanje i zadržavanje na torn području ogranićeno.

Na području graničnog prijelaza ne smiju se postavljati reklamne ploče
i drugi natpisi koji ometaju kontrolu prelaženja državne granice.

Članak 24.

Označavanje graničnih prijelaza vrši se i postavljanjem grba i zastave
Republike Hrvatske na određenim objektima na državnoj granici i u blizini
državne granice.

Članak 25.

Grb Republike Hrvatske ističe se na cestovnom graničnom prijelazu na
posebnoj ploči na udaljenosti od 2,5 m od granične crte, a ako granična
crta prolazi mostom ili tunelom, grb se ističe na izlazu s mosta ili uz
tunela, te na pomorskom i riječnom graničnom prijelazu, na ulazu u područje
graničnog prijelaza.

Grb Republike Hrvatske ističe se na graničnom prijelazu u zračnom prometu
u prostoriji u kojoj se obavlja ulazna granična kontrola, te na zgradi
graničnog prijelaza za željeznički i cestovni promet.

Članak 26.

Na cestovnom, pomorskom i riječnom graničnom prijelazu grb Republike
Hrvatske ističe se na ploči dimenzija 1000 x 700 mm. Na cestovnim graničnim
prijelazima ploča se postavlja na metalnim nosačima, donji joj je rub na
1200 mm od razine ceste odnosno zemljišta i okrenuta je prema susjednoj
državi, a na ostalim se graničnim prijelazima može postaviti i na drugi
prikladan način.

Članak 27.

Na zgradi graničnog prijelaza i u prostorijama na zrakoplovnom pristaništu,
u kojima se obavlja ulazna granična kontrola, grb se Republike Hrvatske
ističe na ploči dimenzija 600 x 400 mm.

Članak 28.

Grb Republike Hrvatske na ploči iz članka 26. i 27. ovoga Pravilnika
nalazi se u sredini ploče pri vrhu.

Grb Republike Hrvatske na ploči iz članka 26. ovog Pravilnika visine
je 160 mm, a na ploči iz članka 27. ovoga Pravilnika visine 70 mrn.

Ispod grba Republike Hrvatske na pločama iz članka 26. i 27. ovog Pravilnika
nalazi se natpis Republika Hrvatska, ispisan uspravnim slovima (tip slova:
TIMES BOLD) crne boje.

Na pločama iz članka 26. ovoga Pravilnika visina slova za riječ "Republika"
je 70 mm, a za riječ "Hrvatska" je 120 mm.

Na pločama iz članka 27. ovoga Pravilnika visina slova za riječ "Republika"
je 40 mm, a za riječ "Hrvatska" je 60 mm.

Podloge ploča su bijele boje, obrubljene sa crveno-bijelom-plavom bojom.

Članak 29.

Zastava Republike Hrvatske vije se na cestovnom graničnom prijelazu
ispred zgrade na ulaznoj strani, te na pomorskom i riječnom graničnom prijelazu
na području graničnog prijelaza predviđenog za pristajanje stranih plovila.

Članak 30.

Zastava je dimenzija 3 x 1,5 m, a vije se na jarbolu visine 7 m odnosno
na jarbolu koji je niži od zgrade graničnog prijelaza.

Na graničnom prijelazu gdje pušu jaki vjetrovi jarbol može biti visine
5 m, a dimenzije zastave su 2 x 1 m. Jarbol se izrađuje od metala obojenog
bijelom bojom.

Članak 31.

Zastava se vije u vrijeme kad je granični prijelaz otvoren.

6. Kretanje i zadržavanje na graničnom prijelazu i izvan mjesta graničnog
prijelaza

Članak 32.

Odobrenje za kretanje i zadržavanje na graničnom prijelazu može biti
stalno ili privremeno.

Odobrenja iz stavka 1. ovog članka vrijede i za odlazak na plovilo u
međunarodnom prometu, za vrijeme njegova zadržavanja na graničnom prijelazu,
ako je to u odobrenju posebno naznačeno.

Članak 33.

Stalno odobrenje za kretanje i zadržavanje na graničnom prijelazu izdaje
se na zahtjev stranke.

Za osobe zaposlene na graničnom prijelazu zahtjev za izdavanje stalnog
odobrenja podnosi državno tijelo ili pravna osoba čije je sjedište, odnosno
čija se djelatnost obavlja na graničnom prijelazu, a u kojoj je ta osoba
zaposlena.

Članak 34.

Za članove posade stranog plovila odnosno zrakoplova zahtjev za izdavanje
stalnog odobrenja podnosi zapovjednik plovila, odnosno zrakoplova u obliku
ovjerenog popisa članova posade. Uz zahtjev za svakog člana posade prilaže
se fotografija veličine 3 x 4 cm koja vjerno prikazuje osobu za koju se
traži dozvola.

Pod stranim plovilom iz stavka 1. ovog članka podrazumijeva se svako
strano plovilo, osim stranih jahti i čamaca namijenjenih razonodi ili športu
i stranih putničkih brodova na kružnom putovanju.

Članu posade stranog broda može se izdati stalno odobrenje za kretanje
i zadržavanje na više graničnih prijelaza. Odobrenje izdaje granična policija
na graničnom prijelazu na kojem je stranac podnio zahtjev, a u odobrenju
se naznačuju granični prijelazi za koje se odobrenje izdaje.

Članak 35.

Zahtjev za izdavanje stalnog odobrenja za kretanje i zadržavanje na
graničnom prijelazu podnosi se na obrascu broj 1, kojim je utvrđen oblik
i sadržaj zahtjeva.

Stalno odobrenje za kretanje i zadržavanje na graničnom prijelazu izdaje
se na obrascu broj 3, kojim je utvrđen oblik i sadržaj odobrenja.

Članak 36.

Djelatnicima službe sigurnosti plovidbe, veterinarskim, fitosanitarnim,
prometnim i tržišnim inspektorima, koji obavljaju službu na graničnim prijelazima,
stalno odobrenje za kretanje i zadržavanje na graničnom prijelazu, izdaje
se u obliku ovjere na službenoj iskaznici, odnosno ovlaštenju za obavljanje
poslova. Ovjeru vrši granična policija.

Ukoliko djelatnici iz stavka 1. ovog članka svoje službene poslove obavljaju
na više graničnih prijelaza. ovjeru vrši Ministarstvo unutarnjih poslova.

Članak 37.

Privremeno odobrenja za kretanje i zadržavanje na graničnom prijelazu
izdaje se na zahtjev stranke.

Zahtjev za izdavanje odobrenja iz stavka 1. ovog članka podnosi se na
obrascu broj 1.

Iznimno od odredbi stavka 1. ovog članka, privremeno odobrenje za kretanje
i zadržavanje na graničnom prijelazu može se izdati i članovima uže obitelji
pomoraca ukrcanih na hrvatski brod, a na njihov usmeni zahtjev.

Privremeno odobrenje za kretanje i zadržavanje na graničnom prijelazu
izdaje se na obrascu broj 4, kojim je utvrđen oblik i sadržaj odobrenja.

Članak 38.

Odobrenje za kretanje i zadržavanje na graničnom prijelazu može se izdati
i osobama koje na granični prijelaz dođu u skupini (školske ekskurzije,
učenici pomorskih škola, provođenje raznih anketa, TV ekipe i sl.). Odobrenje
se izdaje na usmeni zahtjev vođe grupe.

Odobrenje iz stavka 1. ovog članka izdaje se na obrascu broj 5, kojim
je utvrđen oblik i sadržaj odobrenja.

Članak 39.

Privremeno odobrenje za kretanje i zadržavanje na graničnom prijelazu
koje se izdaje članovima posade stranih jahti namijenjenih razonodi ili
športu, koji dolaze u Republiku Hrvatsku, a čije pomorske ili brodarske
knjižice nemaju prostor predviđen za vizu, izdaje se s rokom važenja jednakom
roku važenja odobrenja za plovidbu tih plovila u obalnom moru Republike
lirvatske ili rijekama Republike Hrvatske na kojima se obavlja međunarodna
plovidba.

Članak 40.

Odobrenje za kretanje izvan mjesta graničnog prijelaza izdaje se strancu
radi liječenja ili obavljanja službenog posla ili radi posjeta rodbini,
te u drugim opravdanim slučajevima.

Odobrenje iz stavka 1. ovog članka izdaje se na zahtjev stranke.

Zahtjev za izdavanje odobrenja podnosi se na obrascu broj 2, kojim je
utvrđen oblik i sadržaj zahtjeva.

Odobrenje za kretanje i boravak izvan mjesta graničnog prijelaza izdaje
se na obrascu broj 6, kojim je utvrđen oblik i sadržaj odobrenja.

Članak 41.

Nadležno tijelo granične policije koje izdaje odobrenje za kretanje
i zadržavanje na graničnom prijelazu i odobrenje za kretanje izvan mjesta,
graničnog prijelaza može od podnositelja zahtjeva zatražiti dodatna objašnjenja
pojedinih navoda u zahtjevu.

Članak 42.

Nadležno tijelo koje daje odobrenja za gradnju objekta ili postavljanje
privremenog objekta u području do 100 m od granične crte dužno je od Ministarstva
unutarnjih poslova pribaviti potrebnu suglasnost za gradnju.

Uz zahtjev za davanje suglasnosti iz stavka 1. ovog članka prilaže se:

- ime i prezime podnositelja zahtjeva, datum i mjesto rođenja, zanimanje,
prebivalište i adresa stana, odnosno naziv i sjedište pravne osobe, vrstu
i namjenu objekta koji se izgraduje i točnu lokaciju s izvatkom iz katastarskog
elaborata i oznaku katastarske čestice na kojoj se objekt namjerava izgraditi.

7. Prenošenje oružja i streljiva preko državne granice

Članak 43.

Smatrat će se da je oružje i streljivo prijavljeno na graničnom prijelazu
ako je prijavljeno djelatniku granične policije ili carinskom djelatniku.

O svakom prijavljenom oružju i streljivu djelatnik granične policije
obavješćuje carinskog djelatnika.

Djetatnik granične policije će pored štambilja o ovjeri prelaska državne
granice u putnu ispravu stranca koji prelazi državnu granicu i koji nosi
oružje i streljivo otisnuti i štambilj koji sadrži oznaku da su oružje
i streljivo unijeti, te broj odobrenja za njihovo unošenje, a pri prvom
izlasku stranca iz Republike Hrvatske i iznošenju oružja poništit će taj
štambilj.

Članak 44.

Strancu koji je u tranzitu preko teritorija Republike Hrvatske i unosi
oružje i streljivo, a koje mu nije upisano u putnu ispravu, granična policija
može izdati odobrenje za unos oružja i streljiva i njihovo prenošenje preko
teritorija Republike Hrvatske.

Odobrenje za unos i prenošenje oružja preko teritorija Republike Hrvatske
izdaje se na obrascu broj 7. kojim je utvrđen oblik i sadržaj odobrenja.

Članak 45.

Hrvatskom državljaninu koji prebiva u inozemstvu i strancu koji u Hrvatsku
dolazi poradi lova ili radi sudjelovanja na športskim-streljačkim takmičenjima
i sa sobom nose odgovarajuće oružje i streljivo, a to oružje i streljivo
nije im upisano u putnu ispravu, granična policija izdat će odobrenje za
držanje i nošenje lovačko-športskog oružja i streljiva za vrijeme boravka
u Republici Hrvatskoj.

Odobrenje za držanje i nošenje lovačko-športskog oružja i streljiva
izdaje se na obrascu broj 8, kojim je utvrđen oblik i sadržaj odobrenja.

Članak 46.

Ako hrvatski državljanin ili stranac pri prelasku državne granice ne
prijavi oružje i streljivo, koje nosi sa sobom, djelatnik granične policije
privremeno će oduzeti takvo oružje i streljivo i podnijeti zahtjev za pokretanje
prekršajnog postupka. Istovremeno, o oduzetom oružju i streljivu, obavijestit
će nadležnu carinarnicu.

Članak 47.

O privremenom oduzimanju oružja i streljiva izdaje se potvrda osobi
kojoj su oružje i streljivo oduzeti.

Potvrda o privremenom oduzimanju oružja i streljiva izdaje se na obrascu
broj 9. kojim je utvrđen oblik i sadržaj odobrenja.

Članak 48.

Ako se na stranom plovilu pri kontroli prelaska državne granice ustanovi
da se na plovilu ili kod članova posade nalazi oružje i streljivo, koji
nisu deklarirani kao roba, djelatnik granične policije naredit će zapovjedniku
plovila da oružje i streljivo smjesti u poseban prostor na plovilu i plombira
ih sve dok se plovilo nalazi u obalnom moru Republike Hrvatske.

8. Evidencije

Članak 49.

Evidencija o broju osoba koje prelaze državnu granicu sadrži datum prelaženja
državne granice i broj izlazaka odnosno ulazaka stranaca i državljana Republike
Hrvatske

Članak 50.

Evidencija o izdanim odobrenjima za prenošenje oružja i streljiva preko
teritorija Republike Hrvatske, izdanim potvrdama o privremenom oduzimanju
oružja i streljiva, odobrenjima za držanje i nošenje lovačkog oružja koje
dolaze u Republiku Hrvatsku radi lova i članovima stranih streljačkih organizacija
koji dolaze u Republiku Hrvatsku na streljaćka natecanja ili pripreme za
takva natjecanja, sadrži ime i prezime i državljanstvo podnositelja zahtjeva,
svrhu izdavanja odobrenja, vrstu i kalibar i količinu oružja odnosno streljiva.

Članak 51.

Evidencija o izdanim odobrenjima za kretanje i zadržavanje na graničnom
prijelazu i odobrenje za kretanje i boravak izvan mjesta graničnog prijelaza
za međunarodni promet sadrži ime i prezime, datum i mjesto rođenja podnosioca
zahtjeva, državljanstvo, prebivalište (za hrvatske državljane i stalno
nastanjene strance), zanimanje, broj i vrstu osobne isprave, vrstu dozvole
i za koje je vrijeme izdana.

Članak 52.

Evidencije iz članka 49., 50. i 51. ovoga Pravilnika vodi Policija.

9. Zaključne odredbe

Članak 53.

Obrasci zahtjeva, odobrenja odnosno potvrde od 1 do 9 otiskani su uz
ovaj Pravilnik i njegov su sastavni dio.

Članak 54.

Danom stupanja na snagu ovoga Pravilnika prestaju važiti Pravilnik o
kontroli prelaženja državne granice i o kretanju, boravku, nastanjivanju,
lovu i ribolovu u graničnom pojasu ("Službeni list SFRJ" broj:
14/80), Pravilnik o područjima i objektima, koje obuhvačaju granični prijelaz
za međunarodni promet i granični prijelaz za pogranični promet ("Službeni
list SFRJ" broj: 8/80) i Pravilnik o načinu upotrebe grba i zastave
SFRJ na određenim objektima na državnoj granici i u blizini državne granice
("Službeni list SFRJ" broj: 74/80) koji su Zakonom o preuzimanju
saveznih zakona iz oblasti unutarnjih poslova koji se u Republici Hrvatskoj
primjenjuju kao republički propisi ("Narodne novine" br. 53/91)
preuzeti kao republički propisi.

Članak 55.

Ovaj Pravilnik stupa na snagu osmoga dana od dana objave u "Narodnim
novinama".

Broj: 511-01-53-10288/1-92

Zagreb, 28. travnja 1992.

Ministar unutarnjih poslova

**Ivan Jarnjak, v. r.**

---

```
_________________________________________________________________________________
Za točnost podataka odgovara podnositelj zahtjeva                               OBRAZAC BROJ 1

                                                _____________________________________
                                                Primljeno_______________ 19___
                                                _____________________________________
                                                Broj    Veza    Vrijednost      Taksa   Prilog
                                                _____________________________________

                                                _____________________________________

_________________________________________________________________________________
                                (Naziv tijela kojem se zahtjev podnosi)

ZAHTJEV ZA IZDAVANJE STALNOG - PRIVREMENOG ODOBRENJA ZA KRETANJE I ZADRŽAVANJE NA GRANIČNOM PRIJELAZU

_________________________________________________________________________________
1. Prezime i ime
2 Datum i mjesto rođenja
3. Državljanstvo
4. Zanimanje
5. Mjesto prebivališta
6. Broj i vrsta putne ispnve
7. Zaposlen kod
8. U svojstvu
9. Vrijeme zadržavanja
10. Odobrenje za kretanje i zadržavanje
(naziv graničnog prijelaza i mjesto
graničnog prijelaza)
_________________________________________________________________________________
IMENA MALODOBNIH OSOBA KOJE ODLAZE NA GRANIČNI PRIJELAZ S ODRASLIM OSOBAMA
_________________________________________________________________________________
IME DJETETA     SRODSTVO                        DAN, MJESEC I GODINA
                                                        ROĐENJA
_________________________________________________________________________________
11.
12.
13.
14.
_________________________________________________________________________________

___________________
        (Mjesto)

___________________                                                     __________________
        (Datum)         OBRAZAC SE TISKA NA A4 FORMATU  (Potpis podnositelja
                                                                                zahtjeva)
_________________________________________________________________________________

_________________________________________________________________________________
Za točnost podataka odgovara podnositelj zahtjeva                               OBRAZAC BROJ 2

                                                        _____________________________________
                                                        Primljeno_______________ 19___
                                                        _____________________________________
                                                        Broj    Veza    Vrijednost      Taksa   Prilog
                                                        _____________________________________

                                                        _____________________________________

_________________________________________________________________________________
                                (Naziv tijela kojem se zahtjev podnosi)

ZAHTJEV ZA IZDAVANJE ODOBRENJA ZA KRETANJE I BORAVAK IZVAN MJESTA GRANIČNOG PRIJELAZA

_________________________________________________________________________________
1. Prezime i ime
2 Datum i mjesto rođenja
3. Državljanstvo
4. Zanimanje
5. Mjesto prebivališta
6. Broj i vrsta putne ispnve
7. Mjesto u koje putuje i razlog
8. Vrijeme zadržavanja          od___________________do___________________ 19__
_________________________________________________________________________________

IMENA MALODOBNIH OSOBA KOJE ODLAZE NA GRANIČNI PRIJELAZ S ODRASLIM OSOBAMA
_________________________________________________________________________________
IME DJETETA             SRODSTVO                DAN, MJESEC I GODINA
                                                        ROĐENJA
_________________________________________________________________________________
9.
10.
11.
12.
_________________________________________________________________________________

___________________
        (Mjesto)

___________________                                                     __________________
        (Datum)         OBRAZAC SE TISKA NA A4 FORMATU  (Potpis podnositelja
                                                                                zahtjeva)
_________________________________________________________________________________

OBRAZAC BROJ 3 (prednja strana)
_________________________________________________________________________________
REPUBLIKA HRVATSKA
MINISTARSTVO UNUTARNJIH POSLOVA
_______________________                                                 Reg. br. ___________
(PU-PS)

                                        STALNO ODOBRENJE
                        za kretanje i zadržavanje na graničnom prijelazu

                        ______________________________________________
                                                (prezime i ime)

Datum i mjesto rođenja ____________________________________________________________
Broj i vrsta osobne isprave _________________________________________________________
Državljanstvo _____________________________ Zaposlen kod __________________________
Zanimanje ________________________________ U svojstvu ____________________________
Odobrenje za kretanje i zadržavanje _________________________________________________
                                        (naziv graničnog prijelaza i mjesto graničnog prijelaza)
Odobrenje vrijedi od______________ do_____________ 19___

U ___________________ dana _____________ 19___  M. P.   _______________
                                                                                (potpis)
_________________________________________________________________________________

(stražnja strana)
_________________________________________________________________________________

Odobrenje se produljuje do __________________

                M. P.           _____________________
                                        (potpis)

Odobrenje se produljuje do __________________

                M. P.           ______________________
                                        (potpis)

Odobrenje se produljuje do ___________________                          Mjesto za fotografiju
                                                                                veličine 3x4 cm.
                M. P.           ______________________                  Samo za stranca -
                                        (potpis)                                člana posade stranog
                                                                                plovila, odnosno
                                                                                zrakoplova
Odobrenje vrijedi samo uz osobnu ispravu
_________________________________________________________________________________
TISKANI OBRAZAC JE FORMATA 100 x 70 mm

OBRAZAC BROJ 4
_________________________________________________________________________________
REPUBLIKA HRVATSKA
MINISTARSTVO UNUTARNJIH POSLOVA
_____________________________                                   Reg. br._____________
                (PU-PS)

                                PRIVREMENO ODOBRENJE
                        za kretanje i zadržavanje na graničnom prijelazu

Odobrava se __________________________________________________
                                        (prezime i ime)

Datum i mjesto rođenja _______________________ Broj i vrsta osobne isprave _______
Državljanstvo _________________________ Zanimanje _______________________________
Kretanje i zadržavanje na graničnom prijelazu ________________________________________
                                                        (naziv graničnog prijelaza i mjesto
                                                                graničnog prijelaza)
radi ____________________________________________________________________________

Odobrenje vrijedi od ______________ do _______________ 19___
U __________________ dana _________ 19___
                                                                M. P.           ________________
                                                                                        (potpis)
_________________________________________________________________________________
TISKANI OBRAZAC JE FORMATA 140 x 90 mm

OBRAZAC BROJ 5
_________________________________________________________________________________
REPUBLIKA HRVATSKA
MINISTARSTVO UNUTARNJIHPOSLOVA
__________________________________                                      Reg. br. _________
                (PU - PS)

                                        PRIVREMENO ODOBRENJE
                                                (kolektivno)
                                za kretenje i zadržavanje na graničnom prijelazu

                        _______________________________________________
                                        (prezime i ime vođe grupe)

Vrsta i broj osobne isprave _________________________________________________________
Zaposlen kod ______________________________________________________________________
U svojstvu _________________________________________________________________________
Kretanje i zadržavanje ______________________________________________________________
                                        (naziv graničnog prijelaza i mjesto graničnog prijelaza)

Odobrenje vrijedi od ________________________ do ___________ 19___
U _____________ dana __________ 19____

                                                        M. P.           _______________________
                                                                                (potpis)
_________________________________________________________________________________
TISKANI OBRAZAC JE FORMATA 140 x 90 mm

OBRAZAC BROJ 6
_________________________________________________________________________________
REPUBLIKA HRVATSKA
MINISTARSTVO UNUTARNJIH POSLOVA
__________________________________                                      Reg. br. _______
                (PU - PS)

                                        ODOBRENJE
                        za kretanje i boravak izvan mjesta graničnog prijelaza

Datum i mjesto rođenja ____________________________________________________________
Državljanstvo _____________________________________________________________________
Zanimanje _______________________________________________________________________
Vrsta i broj osobne isprave _________________________________________________________
Odobrava se putovanje u ______________________________ i natrag
Odobrenje vrijedi samo uz osobnu ispravu.
Odobrenje vrijedi od _______________________ do __________________________________
U _____________________ dana _______________ 19__

                                                                M. P.           ____________________
                                                                                        (potpis)
_________________________________________________________________________________
TISKANI OBRAZACJE FORMATA 170 x 120 mm

OBRAZAC BROJ 7
_________________________________________________________________________________
REPUBLIKA HRVATSKA
MINISTARS'IVO UNUTARNJIH POSLOVA
__________________________________________
                        (PU - PS)

Broj: ____________________________________
__________________________________________
                (Mjesto i datum)

Na temelju člana 39. stavak 3. Zakona o nadzoru državne granice ("Narodne novine" broj 9/92.), izdaje se

                                                ODOBRENJE

                        za prijenos oružja i streljiva preko teritorija Republike Hrvatske

IME I PREZIME: ______________________________________________________________
DRŽAVLJANSTVO: ___________________________________________________________

1. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.
2. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.
3. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.

                                                                Potpis ovlaštene službene osobe
                                                                _____________________________
                                                M. P.
_________________________________________________________________________________
TISKANI OBRAZAC JE FORMATA 150 x 210 mm

OBRAZAC BROJ 8
_________________________________________________________________________________

REPUBLIKA HRVATSKA
MINISTARS'IVO UNUTARNJIH POSLOVA
__________________________________________
                        (PU - PS)

Broj: ____________________________________
__________________________________________
                        (Mjesto i datum)

Na temelju člana 41. stavak 3. i članka. Zakona o nadzoru državne granice ("Narodne novine" broj 9/92.), izdaje se

                                        ODOBRENJE

                za držanje i nošenje lovačko - športskog oružja za vrijeme boravka
                                        u Republici Hrvatskoj

IME I PREZIME: ______________________________________________________________
DRŽAVLJANSTVO: ____________________________________________________________
SVOJSTVO: ___________________________________________________________________

                                UNIJETO ORUŽJE I STRELJIVO

1. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.
2. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.
3. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.

                                                                Potpis ovlaštene službene osobe
                                                                _____________________________
                                        M. P.
_________________________________________________________________________________
TISKANI OBRAZAC JE FORMATA 150 x 210 mm

OBRAZAC BROJ 9
_________________________________________________________________________________
REPUBLIKA HRVATSKA
MINISTARS'IVO UNUTARNJIH POSLOVA
__________________________________________
                        (PU - PS)

Broj: ____________________________________
__________________________________________
                (Mjesto i datum)

Na temelju članka 47. stavak 1. Pravilnika o načinu nadzora državne granice ("Narodne novine" broj __/__), izdaje se

                                                POTVRDA

                                o privremenom oduzimanju oružja i streljiva

IME I PREZIME: ______________________________________________________________
PREBIVALIŠTE: ________________________________________________________________
DRŽAVLJANSTVO: _____________________________________________________________

                                ODUZETO ORUŽJE I STRELJIVO

1. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.
2. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.
3. _____________        ________________        _______________ ___________     ____________
        vrsta oružja    marka oružja                    calibar         tvor. broj      kom. strelj.

DATUM ODUZIMANJA ORUŽJA I STRELJIVA _________________________________

                                                                Potpis ovlaštene službene osobe
                                                                _____________________________
                                        M. P.
_________________________________________________________________________________
TISKANI OBRAZAC JE FORMATA 150 x 210 mm

```

Pravilnik, NN 32/1992-786